
PATVIRTINTA
Lietuvos policijos veteranų asociacijos 
Panevėžio filialo valdybos






       
 2019 m. gegužės 10 d. protokolu Nr. 6/2019
PROJEKTO „BALTIJOS KELIUI 3X30 ĄŽUOLŲ“
PIEŠINIŲ KONKURSO „BALTIJOS KELIUI 30 METŲ“ NUOSTATAI
I SKYRIUS
BENDROSIOS NUOSTATOS
1. Piešinių konkurso „Baltijos keliui 30 metų“ nuostatai apibrėžia šio konkurso tikslus, uždavinius, konkurso organizavimą, vertinimą ir apdovanojimą.
II SKYRIUS
TIKSLAI IR UŽDAVINIAI
2. Konkursu siekiama sužadinti domėjimąsi  unikaliu istorinės reikšmės įvykiu, formuoti mokinių pozityvų požiūrį į vertybes, kultūrą.
      3. Meninės raiškos priemonėmis padėti bendrojo ugdymo mokyklų mokiniams atskleisti savo mintis ir idėjas susijusias su gyvų žmonių grandine, sujungusia Vilnių, Rygą ir Taliną.
4. Plėtoti bendrojo ugdymo mokyklų bendruomenės ir policijos pareigūnų bendradarbiavimą.
III SKYRIUS
DALYVIAI
5. Konkurse gali dalyvauti 1-12 klasių vaikai,  turintys giminystės ryšius su  teisėsaugos institucijų  darbuotojais.
IV.SKYRIUS
ORGANIZAVIMAS IR SĄLYGOS
6. Piešinių konkursą „Baltijos keliui 30 metų“ organizuoja Lietuvos policijos veteranų asociacijos Panevėžio filialas.
7. Konkurso laikas – gegužės-rugpjūčio mėnesiai.
8. Piešinys gali būti kuriamas vieno asmens arba grupės asmenų. Piešinio kitoje pusėje ar atskirame  priedėlyje privalo būti nurodyta  autoriaus vardas, pavardė, klasė, mokykla, bei autoriaus giminystės ryšys su teisėsaugos institucijos atstovu.
9. Vienas autorius  (ar ta pati autorių grupė) gali pateikti ne daugiau kaip 3 piešinius. 
10. Piešinio formatas turi būti ne mažesnis nei A 4.
11. Piešiniai pateikiami iki 2019 m. rugpjūčio 1 d. Piešiniai pristatomi į Panevėžio apskrities vyriausiąjį policijos komisariatą (Tulpių g. 60, Panevėžys), 313 kab. Tadui Martinaičiui arba jam perduodami per informacinį langelį esantį prie budinčios dalies. Tuomet piešinys (piešiniai) su priedu sudedami į voką ir ant voko užrašoma T. Martinaičiui,  „Baltijos keliui 30 metų“ . Teirautis tel. 8 670 51 207, 8 656 11 763.
V SKYRIUS
VERTINIMAS
12. Piešinius vertins Lietuvos policijos veteranų asociacijos Panevėžio filialo valdybos sprendimu  sudaryta komisija. 
13. Bus vertinamas piešinio atitikimas tematikai, jo  originalumas.
    14. Bus vertinamos trys amžiaus grupės: 1-4, 5-9, 10-12 klasių mokiniai.
IV SKYRIUS
APDOVANOJIMAS
15. Konkurso dalyvių apdovanojimas vyks rugpjūčio 23 d. iškilmingoje aplinkoje Panevėžio apskrities vyriausiojo policijos komisariato 1 aukšto salėje.
16. Prizinių vietų nugalėtojai bus apdovanoti prizais, diplomais.
17. Lietuvos policijos veteranų asociacijos Panevėžio filialas pasilieka teisę piešinius  eksponuoti  savo nuožiūra įvairiose institucijose. 

